open-index/open-wikipedia-markdown huggingface dataset:
Thomas Idergard

**Lars Thomas Idergard** (født 1. mars 1969 i Arvidsjaur i Norrbottens län i Sverige er en svensk forfatter og tidligere moderat politiker og borgerlig opinionsdanner, og senere jesuitt og katolsk prest.

## Biografi
### Politikk og forretningsliv
Som ung politiker var han blant annet Moderata Ungdomsförbundets forbundsordførende i perioden 1995–1998.

Etter avsluttet politisk karriere arbeidet han ved forskjellige selskaper med innretning på bland annet markedsspørsmål og entreprenørskap, som for eksempel kommunikasjonsselskapet *Gramma*. Forut for folkeavstemningen om innføring av euro i 2003 (medlemskap i EMU) arbeidet han som *kanslichef* ved ja-sidens kampanjeorganisasjon Stiftelsen Sverige i Europa. 

Ved årsskiftet 2003/2004 tiltrådte han som styreformann i trend- og omverdensanalyseselskapet United Minds og tjenestegjorde i en tid som administrerende direktør for selskapet. Frem til 2008 var han personalsjef på Prime PR og United Minds. Fra 2009 arbeidet han i tankesmien Timbro med innretning på velferdsspørsmål. Han var også knyttet som rådgiver til Peje Emilssons familieselskap Magnora 2009–2012.

### Jesuitt
Våren 2009 konverterte Idergard til den romersk-katolske kirke og høsten 2012 inntrådte han som novise i jesuittordenen ved ordenens novisatshus i Nürnberg og avla sine ordensløfter høsten 2014. I februar 2017 ble han diakonviet i den katolske kirke og den 30. september 2017 ble han presteviet, av biskopen i Stockholms katolska stift, kardinal Anders Arborelius OCD, i Sankta Eugenia katolska kyrka, jesuittordenens kirke i Stockholm der han som jesuittpater så skulle virke i sjelesorgen.

## Bibliografi
* 1993 – *Generationskriget* (sammen med Jonas Hellman og Ulf Kristersson)
* 1995 – *Irrfärdens slut* (sammen med G Rune Berggren, Sofia Johansson og Hans Åström Eklind)
* 2000 – *Utan karta: ledarskap i ett ungt perspektiv* (redaktør sammen med Peter Lageson)
* 2002 – *Stad(d) i förändring*
* 2003 – *Hög tid för euron* (sammen med Johnny Munkhammar)

## Referanser
Saweetie

**Diamonté Harper** (født ), bedre kjent under pseudonymet **Saweetie**, er en amerikansk rapper og låtskriver. Etter utgivelsen av debut singlen, «Icy Grl», ble hun signert til Warner Bros. Records i samarbeid med Artistry Worldwide. Hun utga sin første EP, High Maintenance i mars 2018.

## Diskografi
### EP
**[[High Maintenance (Saweetie EP)|High Maintenance]]* (2018)
**[[Icy]]* (2019)

### Singler
*«Icy Grl» (2017)
*«Up Now» (2018)

## Referanser


## Eksterne lenker
*
*
*
*
Hans Ludvig Martensen

**Hans Ludvig Martensen** (1927–2012) var en dansk romersk-katolsk biskop av København og deltager på det siste møte i Det annet Vatikankonsil.

## Liv og virke
### Bakgrunn
Martensen ble student på Østre Borgerdydskole og inntrådte deretter i jesuitterordenen i 1945. Han ble presteviet i Jesu Hjerte Kirke i Stenosgade på Vesterbro den 15. august 1956. 

### Biskop
Pave Paul VI utnevnte ham den 22. mars 1965 til biskop av København, det katolske bispedømme som dekker hele Danmark medregnet Færøyene og Grønland.
På det tidspunkt han ble utnevnt var han 37 år og dermed landets yngste biskop. Han leste på Gregoriana-universitetet i Roma og var i gang med sin doktordisputas om Martin Luther. Biskop emiritus Theodor Suhr viet Martensen til biskop den 16. mai samme år; medkonsekratorer var John Willem Nicolaysen Gran, biskop av Oslo, og Paul Verschuren, koadjutorbiskop av Helsingfors.

Martensen fratrådte sitt embede av helbredsgrunner den 22. mars 1995. Han ble ridder av 1. grad av Dannebrog i 1994.

For sin vitenskapelige innsats ble biskop Martensen i 1969 utnevnt til æresdoktor ved Loyola University Chicago, i 1984 ved universitetet i Bonn og i 1993 ved Københavns Universitet. Han supplerte senere sin teologiske eksamen med en cand.mag. i kristendomskunnskap og dansk. Han har skrevet *«Dåb og kristenliv»* og *«Dåb og gudstro»* samt *«Martin Luther – Jesu Kristi Vidne»* fra 1986.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Biskop Johannes Theodor Suhr (1896-1997) *1939
* Biskop *Hans Ludvig Martensen* (1927-2012) *1965

## Referanser


## Eksterne lenker
* Profil hos catholic-hierarchy.org
Elína Tzéngko

**Elína Tzéngko** (født 2002) er en gresk friidrettsutøver, som representerer klubben AS Kentavros. Hun konkurrerer i kastøvelser, og vant spydkast under Sommer-OL for ungdom 2018. 

## Idrettskarriere
### 2016
Tzéngko deltok i det greske U18-mesterskapet i friidrett, og vant der spydkast, og kom på fjerdeplass i kulestøt. Hun kom på tiendeplass på verdensstatistikken i spydkast (500 gram) i U18-klassen i 2016, med vinnerkastet i spydkast, som var 54,04 meter.

### 2017
Hun kom på andreplass i spydkast og kulestøt i U18-klassen under Winter Throws Challenge i Thessaloniki, og kom på førsteplass i spydkast og andreplass i kulestøt i Spanidis Throwing Games i Thessaloniki i mai.

### 2018
Hun vant spydkast og kulestøt i U18-klassen under Winter Throws Challenge, der hun kastet over 15 meter i kulestøt med 3 kg kule for første gang. Hun vant spydkast i det greske høyskolemesterskapet i april, og i mai vant hun spudkast under Gymnasiaden i Marokko. Hun vant spydkast under det greske U18-mesterskapet i friidrett, og kom på tredjeplass i kulestøt. 

Tzengko deltok i U18-EM i friidrett 2018, der hun kom på sjuendeplass i spydkast, og hun deltok i Sommer-OL for ungdom 2018 i Buenos Aires i Argentina, der hun vant spydkast med 61,73 meter, etter at hun satte personlig rekord på 63,34 meter i kvalifiseringen. 

## Referanser


## Eksterne lenker
* 
*  Profil hos Ungdoms-OL 2018
Laurentius Bojerus

**Laurentius Bojerus**, også kjent ved sitt polske navn **Wawrzyniec Böjer** (født 1563 i Stockholm, død 13. februar 1619 i Braunsberg) var en svensk-polsk jesuittprest og poet.

## Liv og virke
### Bakgrunn
Laurentius Bojerus flyttet tidlig utenlands (ut av Sverige) for studier. Formodentlig avsluttet han dem i Douai eller Leuven.

### Jesuitt
I året 1587 trådte han inn i jesuittordenens novitat i Kraków, der han vant berømmelse som humanist og dikter.

Han ble med tiden forflyttet til Vilna (det vil si Vilnius), der han i ni år underviste i poetikk og retorik, og deretter i tre år i matematikk, hvorpå han på nytt ble forflyttet, denne gang til jesuittenes kolleg i Braunsberg, der han i to år foreleste i teologi.

Under pseudonymet *Emilian Ensgler* beskrev han i *Pompa Cazimiriana* overflyttelsen av den hellige Kasimirs fane til Vilna i 1604. Under et annet pseudonym, *Krzysztof Zawisza*, utgav han i 1606 *Carolomachia*, en heltedikt der han forherliget den polske seieren i slaget ved Kirkholm. Han forfattet også noen kortere dikt, hvorav noen er medtatt i Jedrzej Jurgiewicz' mot Andrzej Wolans *Apologia contra calumnias jesuitarum* rettede svar. Blant andre arbeider kan nevneshans dikt *Historia de somniis eorumque eventibus*.

## Referanser


## Kilder
*
Grignardreaksjon

**Grignardreaksjon** er en organometallisk kjemisk reaksjon der alkyl, vinyl eller aryl-magnesiumhalid (**Grignardreagenset**) adderes til en karbonylgruppe i et aldehyd eller keton. Denne reaksjonen er et viktig redskap i dannelsen for karbon-karbon bånd. Reaksjonen mellom et organisk halid med magnesium er *ikke* en Grignardreaksjon, men danner et Gringardreagens.

  

Grignardreaksjoner og Gringardreagenset er oppkalt etter oppdageren François Auguste Victor Grignard som publiserte oppdagelsen i 1900 og fikk Nobelprisen i kjemi i 1912.  

## Reaksjonmekanisme
Grifnardreagenset reagerer som en nuklofil, ved å angripe det elektrofile karbonatomes som er ved det plar bundede karbonylgruppen. Addisjonen av Grignardreagenset til karbonylet er ofte ved en seksring som overgangstilstand.

## Referanser
Balayan (Batangas)

**Balayan** (*Bayan ng Balayan*) er en kommune på Filippinene. Kommunen ligger på øya Luzon og tilhører provinsen Batangas.  Kommunen ligger ved Balayanbukten, i overgangen til Calatagan-halvøya. 

Kommunen dyrker sukkerrør, kokosnøtter og mais. Større fester er *Parada ng [[Lechon]]* (hver 24. juni) og Fersten for Maria uplettede unnfangelse (8. desember]. Et kjent produkt fra byen er en eten bagoongtype: *Bagoong Balayan*.}

## Etymologi
*Balayan* kommer fra gammeltagalog der *balayan*https://books.google.com/books?id=PTIOAAAAIAAJ brukes for *å gå forbi risfeltet, fra en kurv til en annen*  og *bære eller utrette noe med tippen av en labang*. Rt annet mulig opphav fra gammeltagalog er ordet *balayang* som betyr ''tre''.

## Barangayer
Balayan er inndelt i 48 barangayer.

## Referanser




## Kilder
* 2015 Census of Population and Housing Report Philippine Statistics Authority
Rhamnusium

* 

***Rhamnusium*** er en slekt av biller som hører til familien trebukker (Cerambycidae).

## Utseende
Middelsstore (15-20 millimeter), avlange, blanke, rødlige trebukker. Dekkvingene er ofte svarte. Hodet og pronotum er forholdsvis små, dekkvingene brede med rettvinklede "skuldre", parallellsidige i alle fall i den fremre delen. Antennene er noe kraftige, rundt to tredjedeler så lange som kroppen. Pronotum er avrundet sekskantet med en skarp tann på hver side. Beina er middels lange, lårene noe fortykkede.

## Levevis
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

## Utbredelse
Slekten er utbredt i den palearktiske sone (Nord-Afrika, Europa og det vestlige Asia).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  – 120 arter i Europa
******* Stammen **[[Rhamnusiini]]** Sama, 2009
******** Slekten ***Rhamnusium*** Latreille, 1829 
********* *[[Rhamnusium algericum]]* Pic, 1896
********* *[[Rhamnusium bicolor]]* (Schrank, 1781) – i Norden bare funnet ett sted i Finland
********* *[[Rhamnusium graecum]]* Schaufuss, 1862 - noen ganger plassert som en underart av *R. bicolor*
********* *[[Rhamnusium testaceipenne]]* Pic, 1897 - noen ganger plassert som en underart av *R. bicolor*

## Kilder
* Cerambycidae of the World - Rhamnusiini https://web.archive.org/web/20160303180401/http://cerambycidae.org/taxa/Rhamnusiini-Sama-2009

* Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. https://web.archive.org/web/20070704023736/http://www.uochb.cas.cz/~natur/cerambyx/list_europe.htm

* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
* 
* Hoskovec, M. og Rezek, M. Cerambycidae. ''Longicorn Beetles of the West Palaearctic Region''. Stort fotogalleri med bilder av ca. 600 arter. 
* Worldwide Cerambycoidea Photo Gallery - Lepturinae https://web.archive.org/web/20180928003313/http://www.cerambycoidea.com/tribu.asp?Id=4&Tipo=F Stort bildegalleri.
* Norges trebukker – med faktaark på de artene som forekommer i Norge.
Homilie

**Homilie** er en preken over en bibelsk tekst med kommentarer og anvendelser og som holder seg nært til den teksten den handler om. En homilie er direkte tekstualiserende, til forskjell fra den tematiske prekenen, som er en videreutvikling av den oldkirkelige homilien. 

En *homiliebok* eller *homiliarium* er en samling prekner fra kirkefedrenes skrifter, ment til å leses opp som utdypning av teksten. Det finnes et stort antall slike fra middelalderen. 

## Referanser

### Noter
Hotspur

**Hotspur** er kallenavnet til Henry Percy (1364–1403), en engelsk adelsmann i senmiddelalderen. Hotspur har flere betydninger:

*Sir Henry Percy fra Shakespeare's *[[Kong Henrik IV &ndash; Del I, II]] 1596-98*
*Fotballklubber:
**Holyhead Hotspur F.C.
**Pietà Hotspurs F.C.
**Tottenham Hotspur F.C.
**Victoria Hotspurs F.C.

*Hawker Hotspur, et britisk to-seters jagerfly fra Andre verdenskrig
*HMS ''Hotspur'', en rekke britiske skip har dette navnet
*Hotspur Land Rover, en panserbil brukt av politiet i Nord-Irland
*Hotspur (Victoria), et tettsted i Australia
Neorhamnusium

* 

***Neorhamnusium*** er en slekt av biller som hører til familien trebukker (Cerambycidae).

## Utseende
Middelsstore (17-23 millimeter), avlange, brunrøde trebukker. Antennene er tynne og litt kortere enn kroppen. Hodet og pronotum er forholdsvis små, dekkvingene brede med rettvinklede "skuldre", jevnbrede, litt sprikende bakerst. Hodet er firkantet, pronotum har en lang pigg på hver sidekant og et par runde knøler på ryggen. Beina er svarte, middels lange og slanke.

## Levevis
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

## Utbredelse
Slekten er utbredt i Kina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  – 120 arter i Europa
******* Stammen **[[Rhamnusiini]]** Sama, 2009
******** Slekten *Neorhamnusium* Hayashi, 1976  
********* *[[Neorhamnusium melanocephalum]]*  Miroshnikov & Lin, 2015
********* *[[Neorhamnusium rugosipenne]]* (Pic, 1939)
********* *[[Neorhamnusium shaanxiensis]]*  Miroshnikov & Lin, 2015
********* *[[Neorhamnusium taiwanum]]* Hayashi & Ando, 1976
********* *[[Neorhamnusium wuchaoi]]*  Miroshnikov & Lin, 2015

## Kilder
* A.I. Miroshnikov og Mei-Ying Lin (2015) A review of the genus *Neorhamnusium* Hayashi, 1976 (Coleoptera:Cerambycidae), with descriptions of three new species. *Russian Entomological Journal* 24(4): 291–306. http://kmkjournals.com/upload/PDF/REJ/24/ent24_4_291_306_Miroshnikov_Lin_for_Inet.pdf
* Cerambycidae of the World - Rhamnusiini https://web.archive.org/web/20160303180401/http://cerambycidae.org/taxa/Rhamnusiini-Sama-2009
* Oversikt over artene 

## Eksterne lenker
* 
*
Peithona

* 

***Peithona*** er en slekt av biller som hører til familien trebukker (Cerambycidae).

## Utseende
Middelsstore, brede, brunsvarte eller svarte trebukker, kan ha blå metallglans. Antennene er tynne, omtrent så lange som kroppen hos hunnen, omtrent dobbelt så lange hos hannen. Pronotum er rundet med en tynn, spiss pigg på hver side. Dekkvingene er brede, parallellsidige, med rettvinklede "skuldre". Beina er tynne, nokså korte.

## Utbredelse
Arten er utbredt i Kina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  
******* Stammen **[[Xylosteini]]** Reitter, 1913  
******** Slekten ***Peithona*** Gahan, 1906
********* *[[Peithona prionoides]]* Gahan, 1906

## Kilder
* Cerambycidae of the World - Xylosteini https://web.archive.org/web/20160303205719/http://cerambycidae.org/taxa/Xylosteini-Plavilstshikov-1936
* BioLib - Xylosteini http://www.biolib.cz/en/taxon/id96958/pos0,200/
* Bilder av artene 

## Eksterne lenker

* 
*
Timmy Tabbe

***Timmy Tabbe*** er en barnebokserie som er skrevet av tegneserieskaperen Stephan Pastis, utgitt av Gyldendal. Bøkene er oversatt til norsk av Stian Omland, og er beregnet på aldersgruppen 9-13 år. Flere av bøkene er også utgitt som lydbøker.

# *Det ble begått feil* (2014)
# *Se hva du har gjort nå!* (2014)
# *Vi møtes igjen* (2015)
# *Antiseptisk og klar til bruk* (2016)
# *Boka du egentlig ikke skal ha* (2017)
# *Katta rappa buksa mi* (2018)

## Kilder
* Serien på norskeserier.no
Lars Arne Høydal

**Lars Arne Høydal** (født 23. september 1934 i Volda, død 28. november 2018 i Jaren) var en norsk politiker (Ap).

Han tok Volda landsgymnas og Volda lærarskule med tilleggsutdanning fra Universitetet i Oslo (engelsk grunnfag) og Musikkonservatoriet i Oslo (eksamen som skolesanglærer og organist). Han jobbet ved Vålerenga skole (1958-60), Vang framhaldsskole ved Hamar (1960-61), så Vestoppland folkehøgskole og fra 1964 ved Brandbu ungdomsskole. Musikkinteressen levde han også ut som dirigent for Jaren sanglag i 21 år.

Høydal ble hovedsakelig kjent som politiker og medlem av Gran kommunestyre fra 1976. Fra 1980 til 1995 var han ordfører. Fra 1985 til 1993 satt han to perioder som 6. vararepresentant til Stortinget, dog uten å møte.

Høydal ledet Oppland Reiseliv fra 1987 til 1992, Randsfjordforbundet og Opplandsvegen; nestleder i Statens eldreråd; var styremedlem i Hadeland Bilselskap og i Hadeland Elverk; og satt i Østlandskomiteen for utbygging av hovedflyplass. Han skrev jubileumsbøker for Hadelandsprodukter og Jaren sanglag.

## Referanser


## Eksterne lenker
*
Jevgenij Balabin

**Jevgenij Petrovitsj Balabin** (eller på fransk: *Eugene Balabin*, også *Evgenii*; russisk: Евгений Петрович Балабин, født 17. august 1815 i St. Petersburg i Russland, død 30. januar 1895 i Kairo) var en russisk katolsk prest og et medlem av Jesu selskap (jesuittene). Han var en  prominent russisk katolikk på 1800-tallet.

## Liv og virke
### Bakgrunn
Jevgenij Balabins far var generalløytnanten Pjotr Ivanovitsj Balabin. Hans franske mor, Barbara (Varvara Osipovna), var høyt utdannet og dvært opptatt av litteratur. Hennes salong ble oppsøkt av mange fremstående forfattere i den russiske hovedstaden. Diplomaten Victor Balabin var hans bror.

Jevgenij Balabin fikk en fremragende utdannelse. Han ble uttdannet ved Nobilitens kostskole tilknyttet St. Petersburgs Universitet. Etter utdannelsen gikk han inn i embedsverket.

### Konversjon, jesuitt
I 1852, under et opphold i Frankrike, sluttet han seg til den katolske kirke, etter at hans venn og medstudent fra universitetsdagene Julian Astromov hadde konvertert. Den 27. juni samme år begynte han i jesuittenes novisiat. I 1853 ble han i Russland kjent skyldig i «spostasi fra ortodoksien». Dommen for dette var «tap av alle rettigheter som fulgte av hans [adelige] status, og som til evig tid landsforvist utenfor den russiske stats grenser, og i tilfelle han ble funnet på uautorisert residens i Russland å bli evig forvist til Sibir».

Etter novisiatet fortsatte den unge jesuitt studiene fra 1854 til 1859 på seminaret i Vals nær Le Puy-en-Velay i Frankrike. Fra 1855 var han assisten for  Ivan Sergejevitsj Gagarin og Ivan Mikhailovitsj Martynov med å organiserer det parisiske selskap av Kyrill og Metodius og med utviklingen av det «slaviske bibliotek» i Meudon, nær Paris.

I 1861 besøkte Balabin Konstantinopel som del av bestrebelsene for å etablere et bulgarsk jesuittkolleg. Men Balabin hadde mindre  ambisiøse planer enn for et jesuittisk nærvær i Det nære Østen; han skrev at «i sin iver etter å vinne frelse for våre brødre i Orienten har Gagarin uttenkt mange prosjekter for seminarets etablering i Jerusalem, i Syria, og vi samtaler ofte. Men disse prosjekter forekommer meg som ikke gjennomførbare».

I 1863 grunnla Gagarin, Martynov og Balabin en tidsskrift, *Kirillo-Mefodievskij Sbornik*, med siktemålet å forene den russisk-ortodokse og den katolske kirke. Men publikasjonen opphørte i 1867. Balabin og andre jesuitters bestrebelser for å konvertere russere til katolisismen, influerte den unge Andrej Sheptytskij, som senere ble metropolitt av Lviv.

I 1880 ble jesuittene utvist fra Frankrike. Fra 1888 virket Balabin ved Collège de la Sainte Famille i Kairo i Egypt. Ham døde i Kairo 30. januar 1895.

## Referanser


## Eksterne lenker
* VA Alimov. Russian Catholicism II half of the nineteenth century.
Randøyane

**Randøyane** eller **Randesundøyane** er to øyer i Kristiansand kommune.   Øyene ligger utenfor *Kongshavn* i tidligere Randesund kommune på fastlandet, øst for innløpet til Kristiansand. 

Den største av øyene er Østre Randøya (0,9 km²). Mellom Østre og Vestre Randøya går et smalt sund kalt *Skippergada*. Det er noen få fastboende på øyene. I 2017 hadde øyene, sammen med *Herøya* i nordvest, tilsammen 54 innbyggere.

## Se også
* Stokken i Randesund
* Randøya fort

## Referanser
Alfred Huhnhäuser

**Alfred Huhnhäuser** (født 14. juni 1885 i Demmin, død 1950) var en tysk pedagog og embetsmann.

## Liv
Huhnhaüser tok doktorgraden på en avhandling om Rostocks sjøhandel (*Rostocks Seehandel von 1635–1648*, 1913), og arbeidet deretter som lærer. I slutten av 1920-årene var han studiedirektør (*Oberstudiendirektor*) og skoleråd (*Oberschulrat*) i Koblenz. Etter nazistenes maktovertakelse meldte han seg inn i NSDAP og ble ministerråd i undervisningsdepartementet (*Reichsministerium für Wissenschaft, Erziehung und Volksbildung*). Under 2. verdenskrig ble han sendt til Norge som sjef for skoleavdelingen i det tyske rikskommissariatet. I 1944 utga han på oppdrag av rikskommissariatet en bok om den tyske innvandringen til Kongsberg, som skulle innlede en skriftserie kalt *Beiträge zur Geschichte des Deutschtums in Norwegen* («Bidrag til tyskhetens historie i Norge»). Den inneholder biografiske opplysninger om mange tyskfødte bergmenn. Samme år utga han en samling tyske anekdoter (*Kleines Anekdotenbuch*). I stillingen i rikskommissariatet planla han å samle alle norske forskningsinstitusjoner under en sentral ledelse, men denne planen ble aldri ført ut i livet.

Han ble i Norge til 1948 og flyttet deretter til sin datter i England. Hun var gift med en skotte, Alexander Peden. I 1949 vendte han tilbake til Tyskland.

Didrik Arup Seip skriver om Huhnhaüser: «I okkupasjonstiden hadde jeg meget å gjøre med dr. Alfred Huhnhaüser, som var sjef for skoleavdelingen i Reichskommissariat. Alt under krigen var det mitt inntrykk at dr. Huhnhaüser gjorde alt han kunne for å hindre overgrep fra N. S. og fra Reichskommissar.» I 1948 skrev han en artikkel i *[[Samtiden]]* om brannen i Universitetets aula i 1943.

I Huhnhaüsers etterlatte papirer ved Universitetet i Sterling finnes det blant annet en dagbok fra 1. verdenskrig og erindringer fra tiden i Norge.

## Referanser


## Eksterne lenker
* Jorunn Sem Fure: «En vitenskap i Hitlers ånd», i *[[Aftenposten]]* 17. desember 2005
* Huhnhäusers arkiv ved Universitetet i Sterling
Rachel Maddow

**Rachel Anne Maddow** (født 1. april 1973 i Castro Valley i California) er en amerikansk TV-programleder og skuespiller.

## Referanser


## Eksterne lenker
* 
*
Anoploderma

* 

***Anoploderma*** er en slekt av biller som hører til familien trebukker (Cerambycidae).

## Utseende
Middelsstore, kraftige, ensfarget røde til svarte trebukker. Hodet er stort og bredt, antennene er tynne og rundt halvparten så lange som kroppen. Pronotum er rundet, forholdsvis stort. Dekkvingene er parallellsidige med rettvinklede "skuldre". Beina er nokså korte.

## Utbredelse
Slekten er kjent fra Peru, Brasil, Bolivia og Argentina.

## Systematisk inndeling

Anoplodermatini og Hypocephalini blir ofte ført sammen i underfamilien Anoplodermatinae (som igjen blir ført enten til Vesperidae eller Cerambycidae).
Inndelingen følger Danilevsky (2006).

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien Vesperinae (eventuelt familien Vesperidae)
******* Gruppe **[[Anoplodermatini]]** Guérin-Méneville, 1840 (eventuelt underfamilien *Anoplodermatinae*]
******** Slekten *Anoploderma* Guérin-Ménéville, 1840
********* *[[Anoploderma bicolor]]* Guérin-Méneville, 1840  
********* *[[Anoploderma breueri]]* Lameere, 1912   
********* *[[Anoploderma peruvianum]]* Dias, 1986

## Kilder
* BioLib - Anoplodermatini

## Eksterne lenker
* 
* 
* Longicorn ID - Anoplodermatini. Med bildegalleri http://cerambycids.com/longicornid/default.asp?a=gallery&id=58
* Oversikt over artene
Pseudoxylosteus

* 

***Pseudoxylosteus*** er en slekt av biller som hører til familien trebukker (Cerambycidae).

## Utseende
En middelsstor (ca. 10 millimeter), avlang, brunsvart trebukk med to par oransje flekker på dekkvingene. Pronotum er sekskantet med en kraftig pigg på hver side, med en avsnørt "hals" foran. Antennene er tynne, noe kortere enn kroppen. Dekkvingene er jevnbrede. Beina er tynne, middels lange.

## Utbredelse
Slekten er utbredt i Oregon og California.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae Latreille, 1802  
******* Stammen **[[Xylosteini]]** Reitter, 1913  
******** Slekten ***Pseudoxylosteus*** Sama, 1993
********* *[[Pseudoxylosteus ornatus]]* (LeConte, 1873)

## Kilder
* Cerambycidae of the World - Xylosteini https://web.archive.org/web/20160303205719/http://cerambycidae.org/taxa/Xylosteini-Plavilstshikov-1936
* BioLib - Xylosteini http://www.biolib.cz/en/taxon/id96958/pos0,200/
* Bilder av artene 

## Eksterne lenker
* bugguide.net - bildedatabase over nordamerikanske insekter
* 
*
Mats Olsson

**Mats Åke Olsson** (født 1960) er en svensk tidligere håndballmålvakt, nå assistenttreneren til Ole Gustav Gjekstad for Norges kvinnelandslag i håndball.

Han ble i 2010 stemt frem som én av verdens beste håndballmålvakter gjennom tidene, dog langt bak Thierry Omeyer.

## Karriere
### Spiller
#### Klubb
Olsson startet å spille håndball for den lokale klubben  i Malmö. I 1980 signerte han for eliteserieklubben  fra Lund. Etter åtte år i klubben ble Olsson proff i Spania, hvor han representerte  i Liga ASOBAL. Etter et kort opphold i svenske  fra 1994 til 1996, vendte han tilbake til Spania og .

#### Landslag
Olsson spilte 294 landskamper for Sverige mellom 1979 og 1997. Han deltok i fire olympiske leker og seks verdensmesterskap.

### Trener
Etter sin aktive spillerkarriere satset han på en sivil karriere i privatsektoren, før han igjen flyttet tilbake til  for å jobbe som hovedtrener.

I 2005 ble Olsson landslagssjef for Portugals herrelandslag i håndball. Samme år skrev han også under på en treårskontrakt med Norges Håndballforbund som målvaktstrener for Norges kvinnelandslag, en stilling han fortsatt innehar.

## Meritter
* Sommer-OL – sølv 1992 og 1996
* Håndball-VM – gull 1990, sølv 1997, bronse 1993 og 1995
* Håndball-EM – gull 1994, 4.-plass 1996
* Mesterligaen – 1993/94

## Referanser


## Eksterne lenker
*
VM i freestyle og snøbrett 2019

**VM i freestyle og snøbrett 2019** ble arrangert i Park City i USA fra 1. til 10. februar 2019.
 På grunn av sterk vind ble noen av øvelsene helt avlyst, og noen ble forkortet enten i løype eller i antall omganger.

## Medaljevinnere
### Freestyle

#### Menn

#### Kvinner

#### Mikslag

### Snøbrett
#### Menn

#### Kvinner

#### Mikslag

## Referanser


## Eksterne lenker
*
Beoning

***Beoning*** er en koreansk drama-thriller fra 2018 regissert av Chang-dong Lee og med Yoo Ah-In, Steven Yeun og Jeon Jong-seo i hovedrollene. Filmen hadde premiere under filmfestivalen i Cannes, hvor den deltok i hovedkonkurransen i 2018. 

Den vant Sølvspeilet under Film fra Sør i 2018. Den kan nevnes at den ble nominert til Oscar i klassen beste fremmedspråklige film under Den 91. Oscar-utdelingen.

## Handling
Lee Jong-su, en aspirerende ung roman-forfatter, utfører forskjellige strøjobber i Paju. En dag støter han på Shin Hae-mi, en tidligere nabo og klassekamerat. Jong-su husker henne i utgangspunktet ikke, men Shin Hae-mi forteller ham at hun har gjennomført plastisk kirurgi. Senere forteller hun ham om sin kommende reise til Afrika, og ber ham ta vare på katten hennes, Boil, når hun er bortreist. Før Hae-mis reise blir faren til Jong-su, en storfe-bonde, viklet inn i ubehagelige juridiske problemer. Jong-su må derfor reise tilbake til gården.

Etter at Hae-mi reiser, mater Jong-su pliktoppfyllende katten hennes - selv om han aldri kan få øye på den. Han vet imidlertid at en katt er der, fordi han finner avføring i kattens kasse. Han begynner også å onanere i leiligheten hennes. Men en dag ringer Hae-mi og sier at hun har strandet på en flyplass i Nairobi i tre dager, på grunn av en bombe i nærheten. Når Jong-su kommer for å hente henne, kommer hun sammen med Ben - som hun møtte og ble knyttet til i Nairobi. Samtidig sliter Jong-su med å klare seg, og tar vare på familie-gården sin samtidig som faren sitter i fengsel.

Når de henger på gården til Jong-su, røyker trioen cannabis og Hae-mi danser toppløs. Etter at Hae-mi har sovnet på sofaen, innrømmer Ben en merkelig hobby: annenhver måned brenner han ned et forlatt drivhus. Han bemerker at Jong-sus landlige nabolag er fullt av drivhus. På spørsmål om når hans neste brenning vil finne sted, påstår Ben at dette vil skje veldig snart - og i nærheten av Jong-sus hjem. I løpet av de påfølgende dagene holder Jong-su vakt rundt i nabolaget, for å sjekke om noen drivhus brenner ned - men ingenting skjer.

En ettermiddag, foran et intakt drivhus som han tilfeldigvis inspiserer, mottar han en telefon fra Hae-mi, som avbrytes etter noen sekunder med tvetydige lyder. Jong-su blir bekymret når hun ikke svarer på noen av anropene hans etterpå, og begynner å undersøke etter at telefonnummeret hennes blir frakoblet. Til slutt overbeviser han utleieren hennes om å slippe ham inn i Hae-mis leilighet, slik at han kan mate katten hennes. Hae-mis leilighet er unaturlig ren. Den rosa kofferten hennes gjenstår, men alle tegn på katten har forsvunnet.

## Skuespillere
* Yoo Ah-in som Lee Jong-su
* Steven Yeun som Ben
* Jeon Jong-seo som Shin Hae-mi
* Kim Soo-Kyung som Yeon-ju
* Choi Seung-ho som Lee Yong-seok
* Lee Joong-ok som en vakt
* Moon Sung-keun som en advokat
* Min Bok-gi som en dommer
* Ban Hye-ra som Jong-sus mor
* Lee Bong-ryun som Hae-mis søster

## Referanser


## Eksterne lenker
* 
*
Cherrocrius

* 

***Cherrocrius*** er en slekt av biller som hører til familien trebukker (Cerambycidae).

## Utseende
En middelsstor, kraftig og høyt hvelvet, mørk trebukk med mursteinsrøde dekkvinger. Forkroppen on hele undersiden er tett kledt me ull-aktige, brune hår. Hodet er ganske, antennene er tynne, kamformede (særlig hos hannen) og noe over halvparten så lange som kroppen. Pronotum er rundet. Dekkvingene er nesten parallellsidige sett ovenfra. Beina er nokså korte, slanke.

## Utbredelse
Slekten er bare kjent fra Argentina.

## Systematisk inndeling

Anoplodermatini og Hypocephalini blir ofte ført sammen i underfamilien Anoplodermatinae (som igjen blir ført enten til Vesperidae eller Cerambycidae).
Inndelingen følger Danilevsky (2006).

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien Vesperinae (eventuelt familien Vesperidae)
******* Gruppe **[[Anoplodermatini]]** Guérin-Méneville, 1840 (eventuelt underfamilien *Anoplodermatinae*]
******** Slekten *Cherrocrius* Berg, 1898
********* *[[Cherrocrius bruchi]]* Berg, 1898

## Kilder
* BioLib - Anoplodermatini

## Eksterne lenker
* 
* 
* Longicorn ID - Anoplodermatini. Med bildegalleri http://cerambycids.com/longicornid/default.asp?a=gallery&id=58
* Oversikt over artene
Marie Sophie Hélène Béatrice av Frankrike

**Marie Sophie Hélène Béatrice** (født 9. juli 1786, død 19. juni 1787) var en fransk prinsesse, den annen datter og fjerde barn av kong Ludvig XVI av Frankrike og hans dronning Marie Antoinette. 

## Referanser


## Eksterne lenker
*
Ceiba speciosa

***Ceiba speciosa*** er et løvfellende tre i kattostfamilien. Det ble tidligere regnet til en egen slekt som *Chorisia speciosa*.

Det blir 10–20 m høyt. Eldre trær har en paraplyformet krone og en flaskeformet stamme med en diameter på opptil 1,2 m. Stammen og greinene har 4–5 mm lange, koniske torner, men tornene har falt av den nedre, oppsvulmete delen av stammen. Barken er grønn på yngre trær, men blir grå på eldre. Bladene sitter spredt og er håndflikete med 5–7 småblad som er elliptiske eller omvendt eggformede, 8–12 cm lange og 2–4 cm brede. Hovedbladstilken er 5–10 cm lang, og stilken til småbladene 0,6–2 cm.

Blomstene sitter i bladhjørnene enkeltvis eller i grupper på tre. Begeret er klokkeformet og grønt med 4–5 fliker. Det er fem frie kronblad som er 7–10,5 cm lange og 2,5–3,5 cm brede. De er hvite og hårete på utsiden, og rosa eller røde og glatte på innsiden. Fem pollenbærere er vokst sammen til et rør som ligger rundt den nedre delen av fruktemnet. Griffelen er 7–8 cm lang.

Pollineringen utføres av store sommerfugler i familien svalestjerter som setter seg på blomsten når de leter etter nektar ved basis av kronbladene. De slår som regel med vingene mens de sitter og får slik kontakt med både pollenknapper og arr. Kolibrier og flaggermus besøker også blomstene, men bidrar neppe til pollineringen.

Frukten er en avlang kapsel med fem kammer som er 12–18 cm lang og 9–12 cm bred. Frøene er omgitt av hvite bomullsfibre. Når kapselen er moden, sprekker den opp, og fibrene hjelper frøene med å spre seg med vinden.

*Ceiba speciosa* vokser oftest vilt i tropisk lauvfellende skog, men kan også finnes i fuktigere skogtyper. Den er utbredt over et stort område i Brasil, nordlige Argentina, Paraguay, Bolivia og sørlige og sentrale Peru. Arten plantes i hager og langs gater i subtropiske strøk og er mye brukt i sørlige deler av Portugal, Spania og USA.

## Galleri

Cascais, silk floss trees.JPG|Stammer om vinteren i Cascais i Portugal
Ceiba speciosa in Jardin botanique de la Charme 02.jpg|Torner
Balboa park flower and fruit.jpg|Umoden frukt, blomster og bladverk
Ceiba speciosa 4 (7914564800).jpg|Nærbilde blomst
C. speciosa-1.JPG|Moden frukt


## Litteratur
* 
* 
* 
* 

## Eksterne lenker
*
Ghilliedrakt

En **ghilliedrakt** er en kamuflasjedrakt som er ferdigkonstruert for å skjule en person, oftest utført som en overall med mange tøyremser i kamuflasjemønster. Drakten smelter inn i fargen rundt den som bærer den, hvilket får personen til å ligne en busk eller løvhaug eller noe annet som man vanligvis ikke legger merke til.

Det finnes også drakter som har et spesielt varmereflekterende materiale for å unngå at man oppdages av varmekameraer. Disse er som regel veldig varme å bære.

Moderne ghilliedrakter anvendes ofte av jegere, soldater og ornitologer, som vil unngå å synes, og er oftest laget i moderne materialer som polyester for å holde lenge.

Ghilliedrakter ble født brukt i Skottland, hvor adelen bar dem når de skulle jakte for eksempel en hjort med bare hendene for å vise sin dyktighet.

## Referanser
Dionysius av Paris

**Denis** (latin: *Dionysius*) var biskop av Paris da han led martyrdøden på 200-tallet e.Kr. Tradisjonelt dateres hans død til året 272. 

Han ble senere kåret til skytshelgen for Frankrikes hovedstad Paris, og den gotiske basilikaen Saint-Denis nord for Paris ble tilegnet ham.

## Minnedag
Den 9. oktober er dagen som den romersk-katolske kirke har utpekt til minnedag for Den hellige Dionysius av Paris.

## Referanser
XXL-hallen

**XXL-hallen** er en flerbrukshall i Nantes, Frankrike. Den er hjemmearena for håndballklubben .
Hallen ble brukt under håndball-EM 2018 for kvinner som 1 av 5 haller.
Den har en tilskuerkapasitet på  tilskuere.

## Referanser


## Eksterne lenker
*
Klaus Mohn

**Klaus Mohn** (født 1964 i Sandnes) er en norsk petroleumsøkonom. Han er professor ved Handelshøgskolen ved Universitetet i Stavanger. Han ble i desember 2018 ansatt som rektor ved Universitetet i Stavanger.

Han er utdannet ved Norges handelshøgskole og tok doktorgrad i industriell økonomi ved Universitetet i Stavanger i 2008. Ifølge Google Scholar er hans faglige arbeid sitert rundt 700 ganger i vitenskapelig litteratur (2023).

## Referanser


## Eksterne lenker
National Endowment for the Arts

**National Endowment for the Arts** er en amerikansk føderal myndighet som finansierer kunstnerisk virksomhet. 

Et initiativ til opprettelsen av en føderal myndighet for kulturstøtte ble tatt i Eisenhowers presidentperiode, men ble da ikke godkjent av Kongressen. Etter press fra kunstneres og forfatteres interesseorganisasjoner tok Lyndon B. Johnson et nytt initiativ og Kongressen tok i 1964 beslutningen om å etablere National Endowment for the Arts som en frittstående, føderalt finansiert myndighet med sete i Washington, D.C.

Organisasjonen gir økonomisk støtte til kunstnerisk virksomhet innen en rekke områder. Etter kontroverser og kritikk fra konservative i Kongressen sluttet National Endowment for the Arts på 1990-tallet å gi stipendier til individuelle kunstnere.

## Styre
National Endowment for the Arts ledes av en formann som utnevnes av USAs president for et åremål på fire år etter godkjennelse av Senatet. Et råd med 14 medlemmer utnevnt av presidenten og seks kongressmedlemmer gir veiledning til formannen. Den første formannen var teaterprodusent Roger Lacey Stevens (1910–98). I Bill Clintons presidentperiode var 1993–97 skuespilleren Jane Alexander formann.

## Eksterne lenker
* Nettsted for the National Endowment for the Artas
Dipelicus fastigatus

***Dipelicus fastigatus*** er en bille som hører til familien skarabider (Scarabaeidae).

## Utseende
En middelsstor (21-29 millimeter), kraftig, blankt mørkbrun hornbille. Hannen har et krumt horn i pannen og en flat grop foran på pronotum, denne er omkranset av tre korte horn. Oversiden er fint punktert, tett på pronotum og spredt på dekkvingene.

## Levevis
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

## Utbredelse
Arten er kjent fra Java, Lombok, Flores, Sumba og Sulawesi.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Dipelicus]]* Hope, 1845
******** ***Dipelicus fastigatus*** Endrödi, 1969

## Kilder
* Silvestre, G. (2015) Révision des *Dipelicus* du groupe *optatus* (Sharp, 1875) (Coleoptera, Dynastidae). *Coléoptères* 21: 127-146. http://www.coleopteres.fr/Coleopteres21(11).pdf
* Dynastidae du monde- sjekkliste over artene

## Eksterne lenker
* 
*
Roma (film)

***Roma*** er en meksikansk dramafilm fra  laget av Alfonso Cuarón. Cuarón har skrevet, regissert, filmet, produsert og samredigert filmen, som er løst basert på oppveksten hans. Navnet på filmen kommer fra området Colonia Roma  i Mexico by.

Filmen hadde premiere 30. august 2018 under filmfestivalen i Venezia, hvor den vant Gulløven. Filmen hadde ordinær premiere på Netflix 14. desember 2018. 

Filmen fikk toppkarakter i en rekke norske riksaviser, blant annet *[[Aftenposten]]*, *[[Dagbladet]]* og *[[VG]]*. Roma ble kåret til årets beste film av *[[Rolling Stone Magazine]]* og *[[TIME Magazine]]*, samt av Manohla Dargis i *[[The New York Times]]*.

Den norske professoren Kjartan Halvorsen har en kreditert rolle i filmen. Han spiller norske Ove Larsen som fremfører sangen «Barndomsminne frå Nordland».

## Handling
I 1970 var Cleodegaria Cleo Gutiérrez en hushjelp for en husholdning som tilhører øvre middelklasse i Colonia Roma-området i Mexico by. Hun og en annen hushjelp, Adela, snakker Mixtekisk når de er sammen, men spansk i nærvær av familien: moren Sofia, faren Antonio, bestemor Teresa, og deres fire barn. Når Antonio, en doktor, velger å bli værende i Quebec etter en konferanse, blir problemene i ekteskapet mellom ham og Sofia åpenbare.

Når Cleo forteller kjæresten Fermín at hun kan være gravid, forlater han henne på en kino. Sofia tar henne med til sykehuset. Sofía forsøker å skjule ektemannens utroskap for barna deres, men sønnen hennes Paco får senere vite sannheten. Fermín nekter å erkjenne at babyen egentlig er hans, og truer med å slå Cleo og barnet deres hvis hun forsøker å finne ham igjen.

## Utmerkelser
*Roma* vant Golden Globe for beste fremmedspråklige film under utdeligen 6. januar 2019. Cuaron vant prisen for beste spillefilmregissør.

Under den 91. Oscar-utdelingen i Hollywood i februar 2019 var filmen nominert i ti kategorier. Den fikk tre priser: som beste fremmedspråklige film, for beste regi og beste foto.

## Medvirkende
* Yalitza Aparicio som Cleodegaria «Cleo» Gutiérrez
* Marina de Tavira som Sofia
* Fernando Grediaga som Antonio
* Jorge Antonio Guerrero som Fermín
* Marco Graf som Pepe
* Daniela Demesa som Sofi
* Diego Cortina Autrey som Toño
* Carlos Peralta som Paco
* Nancy García som Adela
* Verónica García som Teresa
* José Manuel Guerrero Mendoza som Ramón
* Latin Lover som Professor Zovek

## Referanser


## Eksterne lenker
*
Brukerbehov

**Brukerbehov** er et begrep innen de tverrfaglige feltene menneske–maskin-interaksjon, tjenestedesign og interaksjonsdesign. Begrepet springer ut i fra Donald Normans konsept om brukersentrert utvikling (*User Centric Design*). Det betyr i korte trekk at designere i stedet for å falle for fristelsen ved å starte å lage og designe produkter og tjenester, i stedet skal kartlegge brukere og deres behov, for å kunne gi brukerne en bedre brukeropplevelse.  fremhever at målet er å skape *user flow*. Det kan være flere måter å kartlegge brukerbehov på, for eksempel ved hjelp av webanalyse, eller å utføre brukerintervjuer der brukernes behov kartlegges.

## Se også
* Menneske–maskin-interaksjon
* Interaksjonsdesign
* Tjenestedesign
* Brukeropplevelse
* Informasjonsarkitektur

## Kilder
* Soegaard, Mads and Dam, Rikke Friis (eds.). ''Encyclopedia of Human–Computer Interaction''. Interaction Design Foundation.
* Preece, J., Rogers, Y., & Sharp, H. (2015). Interaction design: Beyond human-computer interaction. John Wiley & Sons.
* Interaction Design Foundation
Skjøren

**Skjøren** er et stedsnavn og et slektsnavn.

Skjøren gård (Sjøren), ligger i nordenden av Tunevannet, i Sarpsborg kommune.
Gården ble antatt ryddet i yngre jernalder, Og var i gammelnorsk tid delt i østre og vestre bruk.

Navnet "Skjøren" kommer av en tidligere betegnelsen på stedet, som var "Sjøenden",
og som betegnet nordenden på sjøen "Tunevannet", i tidligere Tune kommune.

Stedsnavnets historie: Siorarænda, i RB.  Siørren, i 1577.   Søren, i 1593.  Skjøren, i 1838. Sjøren, i 1886.

Alle med etternavnet "Skjøren", stammer fra dette stedet, i Sarpsborg.

Slektsnavnet Skjøren ble første gang brukt av eierfamilien av gården den gang, Otto Ols. Skjøren,  (f. 1857),Tune), med kone Theoline Kristine Skjøren,  (f. 1857,Tune), ( se folketelling 1900).

Alle med Familienavnet Skjøren, stammer fra denne familien.

( Det finnes noen som har tatt gårdsnavnet Skjøren som tillegg til eget slektsnavn, etter at gården  ble solgt til fremmede i 1936 ).
Pauline Coatanéa

**Pauline Coatanéa** (født 6. juli 1993 i Saint-Renan) er en fransk profesjonell håndballspiller som spiller for den franske klubben  og det franske håndballandslaget.

Hun ble tatt ut i bruttotroppen til det franske kvinnelandslaget foran Håndball-EM 2016 og Håndball-VM 2017, men var ikke blant de 16 utvalgte i noen av mesterskapene. Hun fikk til slutt mesterskapsdebuten under Håndball-EM 2018.

## Meritter
;Brest Bretagne
* Fransk cupmester: 2018
* Fransk ligacupfinalist: 2011 (Arvor 29)

;Frankrike
* Håndball-VM 2019:
* Håndball-EM 2018: 
* Junior-VM 2012: Sølv

## Referanser


## Eksterne lenker
* 
*
Elin Hallagård

** Elin Hallagård Karlsson** (født 4. januar 1989 i Göteborg) er en svensk tidligere håndballspiller, som sist spilte for den svenske klubben  og det svenske landslaget.

Hallagård ble tatt ut i bruttotroppen til det svenske kvinnelandslaget foran Håndball-EM 2018, men var ikke blant de 16 utvalgte. Hun ble allikevel hentet inn i troppen og erstatte Mathilda Lundström før hovedrundens første kamp mot Montenegro. Hun ble hentet inn som reserveforsvarer for Sabina Jacobsen som ble skadet.

## Referanser


## Eksterne lenker
*
Ullvettern

**Ullvettern** er en innsjø nordøst for Kristinehamn i Värmland. Den regnes sammen med Frövettern som én innsjø, mens Alkvettern som også er forbundet og ligger på samme nivå, regnes som en separat innsjø. Systemet har avløp gjennom Knappforsen i øst til Lonnen og Timsälven.

I sjøen finnes abbor, gjedde og gjørs, samt en del hvitfisk og en tynn bestand av ørret.

## Se også
* Liste over innsjøer i Skandinavia

## Referanser
Aimo Lahti

**Aimo Johannes Lahti** (født 28. april 1896 i Viiala, død 19. april 1970 i Jyväskylä) var en finsk våpendesigner og oppfinner som oppfant og utviklet en mengde våpen.

## Produkter

Noen av de viktigste våpenmodeller designet av Lahti:

**Maskingevær:**
* Lahti-Saloranta M/26
* 7,62 ITKK 31 VKT
* Sampo-konekivääri 
**Pistoler:**
* Lahti L-35
**Maskinpistoler:**
* Suomi M31
**Kanon:**
* Lahti L-39
**Maskinkanon:**
* 20 ITK 40 VKT 

## Referanser
Engern

**Engern** (latin: *Angria* eller *Angaria*) er et historisk område i dagens Tyskland, i delstatene Niedersachsen og Nordrhein-Westfalen. Navnet kommer av den germanske stammen angrivariere, som hadde blitt del av det saksiske stammeforbundet. Området var sentrert rundt byen Minden, sete for bispedømmet Minden siden 803.

I verket *[[Res gestae saxonicae]]* avgrenset kronikøren Widukind von Corvey området til å være den sentrale regionen av hertugdømmet Sachsen, liggende langs midtstrekningene av elven Weser mellom Westfalen og Ostfalen.

Angrivarienes landområder ble erobret av Karl den store under sakserkrigene. Ifølge *[[Annales regni Francorum]]* inngikk de angrivariske hærførerne en fredsavtale med karolingerriket ved Bückeburg i 775.

I 1180 avsatte keiser Fredrik 1. hertugen av Sachsen, Henrik Løve, og delte hertugdømmet inn i to deler gjennom den såkalte «Gelnhausen-bekjentgjørelsen». Hertugdømmet Westfalen ble tildelt erkebispedømmet Köln, mens Engern ble tildelt Bernhard av Anhalt, som brukte den saksiske hertugtittelen. Navnet «Engern» ble etter dette avleggs. På 1200-tallet ble det sentrale området langs Weser kjernen til grevskapet Hoya, som i 1582 ble arvet av huset Braunschweig-Lüneburg.

## Se også
*Enger, lite tysk tettsted

## Referanser